b'\n_START_ARTICLE_\nVara\xc5\xbedinsko \xc5\xa1portsko dru\xc5\xa1tvo\n_START_PARAGRAPH_\nVara\xc5\xbedinsko \xc5\xa1portsko dru\xc5\xa1tvo je bilo \xc5\xa1portsko dru\xc5\xa1tvo iz Vara\xc5\xbedina.\n_START_SECTION_\nPovijest\n_START_PARAGRAPH_\nOsnutak mu datira u razdoblju kraja sije\xc4\x8dnja i po\xc4\x8detka velja\xc4\x8de 1939. godine. Iz vara\xc5\xbedinske su se Slavije izdvojili lakoatleti\xc4\x8dari i hokeja\xc5\xa1i te su osnovali svoje vlastito \xc5\xa1portsko dru\xc5\xa1tvo. Svrha novog dru\xc5\xa1tva je voditi \xc5\xa1to ja\xc4\x8du propagandu me\xc4\x91u gra\xc4\x91anstvom. Planiralo se imati sekcije za laku atletiku, plivanje, tenis, hojeh na ledu i umjetni\xc4\x8dko sklizanje, a ako bi bilo potreba, namjeravalo se osnovati i ine sekcije osim nogometne. Me\xc4\x91u osniva\xc4\x8dima spominju se ve\xc4\x87 poznati vara\xc5\xbedinski \xc5\xa1porta\xc5\xa1i kao \xc5\xa1to su dr Velimir Kalafati\xc4\x87, ing. Stjepan Briksi (Brixi), R. Her\xc5\xa1ak, Novak, Mi\xc5\xa1\xc4\x87in I. Hr\xc5\xa1ak, Mladen Vojtjehovski te vi\xc5\xa1e dotadanjih sekcija Slavlje te osniva\xc4\x8di lakoatletskog i hokejskog \xc5\xa1porta u Vara\xc5\xbedinu Drago Grims i Artur Taka\xc4\x8d._NEWLINE_Kad je osnovano, odmah se odlu\xc4\x8dilo pristupiti izgradnji trka\xc4\x87e staze, skakali\xc5\xa1ta i bacali\xc5\xa1ta, \xc5\xa1to je i u\xc4\x8dinjeno i tehni\xc4\x8dki dobro izvedeno. Trkali\xc5\xa1te je izgra\xc4\x91eno na terenu Ve\xc5\xa1ke. Otvorenje je bilo 18. lipnja 1939., a za to je organizirano me\xc4\x91unarodno lakoatletsko natjecanju koje je ujedno bilo prva me\xc4\x91unarodna priredba u lakoj atletici u Vara\xc5\xbedinu. Na istom se prostoru planiralo napraviti tenisko igrali\xc5\xa1te._NEWLINE_1939. je godine dru\xc5\xa1tvo imalo 145 \xc4\x8dlanova. Dru\xc5\xa1tvo Imalo je dvije sekcije: atletsku i za hokej na ledu (kliza\xc4\x8dka i hokej sekcija, referent Vladimir Vran\xc4\x8di\xc4\x87). Obije su bile \xc4\x8dlanicama u nadle\xc5\xbenim \xc5\xa1portskim savezima u Zagrebu._NEWLINE_1940. je godine u Vara\xc5\xbedinu priredilo 5 javnih nastupa i 2 gostovanja u Zagrebu. Dalo je reprezentativce za nastup protiv Ma\xc4\x91arske (Fabeta) i protiv Slova\xc4\x8dke (Reisinger). Za omladinsku reprezentaciju protiv Splita dalo je V\xc5\xa0D svoje omladince (Krnjoul, Fabeta I, Fabeta II, Koledi\xc4\x87). Na podsaveznom natjecanju odr\xc5\xbeanom u Zagrebu V\xc5\xa0D osvojilo je drugo mjesto, pa je time pobijedilo stare i renomirane klubove HA\xc5\xa0K, Concordiju, Makabi i \xc5\xbdeljezni\xc4\x8dar, dok je prvo mjesto osvojio Marathon. Hokeja\xc5\xa1e na ledu te je godine trenirao je \xc4\x8dlan ljubljanske Ilirije Er\xc5\xbean, dr\xc5\xbeavni reprezentativac. Mom\xc4\x8dad je igrala u Karlovcu, Zagrebu i u Vara\xc5\xbedinu. Izvrsnim je igrama bila opasan protivnik i samome prvaku.\n_START_SECTION_\nAtletika\n_START_PARAGRAPH_\nDjelovala od 1939. godine.\n_START_SECTION_\nHokej na ledu\n_START_PARAGRAPH_\nDjelovala od 1939. godine. 1940. su bili vrlo uspje\xc5\xa1ni. Bili su doprvaci Banovine Hrvatske. Prvenstvo Hrvatske u hokeju na ledu 1940./41. napravili su korak vi\xc5\xa1e i postali prvacima Banovine Hrvatske.\n_START_SECTION_\nRukomet\n_START_PARAGRAPH_\nV\xc5\xa0D je imao rukometnu sekciju. Djelovala od 1940. godine.\n_START_SECTION_\nStolni tenis\n_START_PARAGRAPH_\nStolnoteniski odjel pokrenuo je 1941. i ve\xc4\x87 iste godine postigao uspjehe.'